बुहुमनाङैनो सोमावग्लुंनाय कभिड जिउसानि गिख्रंथाव सनदेरनाय बेरामाव गोबां सुबुंफोरा अबथिरा जिउ खोमानांबाय। बे जिउसानि सनदेरनाया 2019 मायथायाव चीन हादराव जागाय जेननानै 2020 मायथायाव गासै बुहुमावनो गिख्रंथाव थासारिनि महर लादोंमोन। बेनि थाखाय बुहुमानो सिरिजाहाब जानो गोनां जादोंमोन। बिदिनो जोंनि भारत हादरावबो कर’ना जिउसानि सनदेरनाया गिलु-बालु जानायखाय हादरनि गोबां कम्पानि-खामानि थावनिफोरखौ बन्द खालामनो गोनां जादोंमोन। बे बन्द जानायाव गोबां सुबुंफोरा खामानि गोमाजानो गोनां जादों। बेल’ नङा, जोंनि आसाम हादरसानि सिङाव फिसा-फिसौ खामानि मावनानै जाना जिउ खांनाय सुबुंफोरा बोथिसे जानाय आदारनि थाखाय साननांगौ जादों।